નૌશેરા સેક્ટરમાં કેટલાક ગામોમાં પહેલાથી જ પરિવારને ત્યાંથી હટાવીને રાહત શિબિરમાં રાખવામાં આવ્યા છે. સાથે જ LoCની નજીક જેટલા પણ ગામડા આવેલા છે ત્યાં પણ હાઇ એલર્ટ કરી દેવામાં આવ્યું છે. ગામના લોકોને સલામતીના પગલે ખસેડવામાં આવી રહ્યાં છે. આ અંગે સેના તરફથી મળતી માહિતી મુજબ ભારતીય સેના દ્વારા પાક સેના પોસ્ટોને ઘ્વસ્ત કર્યા બાદ હવે એલઓસી પર સેના દ્વારા એલર્ટ જાહેર કરવામાં આવ્યું છે. અધિકારી પ્રમાણે નિયંત્રણ રેખા પર યુદ્ધ જેવી પરિસ્થિતી છે. પાક. સેના બદલાની કાર્યવાહી કરી શકે છે. જેને પગલે સેના જડબાતોડ જવાબ આપવા માટે તૈયાર છે. એલઓસી પર આધુનિક હથિયાર અને તોપ તહેનાત કરી દેવામાં આવી છે. પાક સેના તરફથી કોઇ પણ હરકત કરવામાં આવશે તો ભારતીય સેના દ્વારા તેનો જડબાતોડ જવાબ આપવામાં આવશે.